钦定古今图书集成/理学汇编/文学典/第078卷 > 雷度
## 钦定古今图书集成/理学汇编/文学典/第078卷 > 雷度

按《江西通志》：“度字世则，临川人。观书一过成诵，为文
未尝起草。靖康初为举首。然无意利禄，筑庵题曰‘卷
石，闭户读书，有恶少挠之，度笑曰：‘此殆不吾安耳，岂
可重违其意’？弃而之他。晚研精于《易》，俨然凝坐，尘埃
满席，虽亲宾入户不之见。乡党不义者每愧惧曰：‘先
生得无知乎’’？”有《书易口义》、文集共八卷。